Dato: 12. februar 2024

Sagsbehandler:

Maria Klemmed Lyngholm

Mobil: 20 36 24 68

E-mail: mkn@ishoj.dk

Journal nr.:

07.00.00-P20-1-24

### Referat af møde i Grønt Råd

**Dato for møde:**

 Den 25. januar 2024

 **Deltagere:**

 Tommy Olsen, Vestegnens Miljøenergiforening,

 Arne Jakobsen, Cyklistforbundet,

 Preben Kok, Danmarks Naturfredningsforening,

 Jens Jørgen Nielsen, A/B Bovieran,

 Anita Boulier, AAB Afd. 55,

Natasha Carstens, Carstens Climate Consulting,

Henrik Kjølberg, Ørnekærs Vænge

Pernille Møller, Grundejerforeningen Strandgårdsparken,

 Helle Marianne Olesen, Radikale Venstre,

 Kalbiye Yüksel, Klima- og Miljøudvalget,

 Thomas Hjorth Rasmussen, Klima- og Miljøudvalget,

 Henrik Winther Nielsen, Direktør for By, Kultur og Miljø.

 Lennie Rotvit, Naturmedarbejder, Center for Byudvikling og Natur,

 Morten Boye Hansen, Leder af Natur, Miljø og Strandpark,

Maria Klemmed Lyngholm, Center for Byudvikling og Natur (ref.)

 **Afbud fra**:

 Torben Davids, Grundejerforeningen Landsbyen,

 Henrik Hansen, Landboforeningen Gefion,

 Preben Hansen, Tranegilde Landsbylaug,

**Ikke til stede:**

1. **Velkommen**
* Mødeleder var Morten Boye Hansen
1. **Referat fra sidst**
* Godkendt og lagt på hjemmesiden
1. **Dagens Tema**
* Ishøjsvilde haver

Ishøj Kommunes naturmedarbejder Lennie Rotvit præsenterede projekt Ishøjs Vilde haver (se vedhæftet præsentation), hvor GR blev opfordret til at involvere sig i udvælgelsen af projekter, som kan få støtte.

Til dette formål nedsatte GR en ny arbejdsgruppe bestående af Pernille, Tommy og Helle. Pernille Vesterløkke fra firmaet Care4Nature er projektleder og indkalder gruppen i marts.

Der var et forslag om at kontakte boligforeningernes bestyrelser, samt grundejerforeninger, som kunne være med til at udbrede og forankre dette projekt. Forslaget videreformidles også til projektlederen.

Læs mere her:

 <https://ishoj.dk/borger/klima-natur-og-miljo/natur/biodiversitet-i-ishoj-kommune/>

* Kystsikring

 Henrik Winther Nielsen, Direktør for By, Kultur og Miljø præsenterede

 arbejdet med den fremtidige kystsikring i Strandparken, jf. vedhæftede

 præsentation.

Der er udarbejdet en teknisk rapport, som er sendt til kommentering i Kystdirektoratet.

* Grønt Råds inddragelse i relevante sager

Henrik Winther Nielsen forklarede om sagsgange og forskellige sagstyper i forhold til KMU og TBU, herunder at der både er sager, som administrationen selv genererer og sager, som kommer andre steder fra.

Der er fx tværkommunale sager, som bliver udarbejdet i fællesskab mellem kommunerne, for at sikre at alle har de samme informationer og viden.

De politiske udvalg får ofte først indsigt i sagerne ret kort tid før deres udvalgsmøde.

Oplægget førte til en drøftelse af, hvordan GR kan blive inddraget i relevante sager på et tidligt tidspunkt, hvor det reelt giver mening.

Det blev vedtaget at bruge årshjulene mere systematisk og kigge længere frem (1/2 år), så man fanger emner på et tidligt tidspunkt. Administrationen skal samtidig understøtte, at GR inddrages tidligt, når det er relevant, med særligt fokus på årshjulet.

* Samarbejde mellem KMU og GR

Næstformanden for KMU pointerede også vigtigheden af at anvende de politiske årshjul og arbejde mere systematisk med dem. KMU vil gerne orientere GR om sager, som de er kommet med indspil til. Hertil foreslog han også, at GR kunne arbejde mere aktivt på tværs af de foreninger, som medlemmerne repræsenterer og derigennem rejse nye relevante emner samt hjælpe til med borgerinddragelse. Kan GR fx videreformidle grønne projekter osv. til diverse boligforeninger i kommunen, for at få deres bidrag. Det kunne være interessant, hvis man også kunne få virksomheder til at deltage i GR. Generelt efterlyste han, at der blev brugt mere tid på fælles grønne emner end på referater og meget lokale ting.

Formanden for KMU understregede, at hun havde en målsætning om folk bliver inddraget og føler sig værdsat, og netop derfor har hun presset på for at få udarbejdet politiske årshjul.

Der var en videre drøftelse af emnet, og der blev forklaret om eksempler fra andre sammenhænge med tidlig og sen inddragelse af borgerfora.

Formanden pointerede, at der har været brugt alt for meget energi på brok og på at kværulere, og han understregede, at det er vigtigt at bruge GRs viden tidligt i sagerne og særligt ved overordnede sager som strategier og planer. Det er vigtigt at bruge ad hoc arbejdsgrupper aktivt med praktisk arbejde og samtidig blive bedre til at bruge medlemmernes bagland. Hertil bakkede han op om en systematisk tilbagemelding fra KMU, i sager, hvor GR har bidraget.

1. **Aktiviteter**
* Ad hoc affald (Tommy, Pernille, Thomas, Anita, Henrik Kjølberg)
* Arbejdsgruppen har kommenteret et udkast til en ny vejledning om sortering af tekstilaffald, som Grønt Råd godkendte
* Administrationen indkalder til møde med arbejdsgruppen og Vestforbrænding. På baggrund af konklusionerne fra dette møde, indkaldes der efterfølgende til et møde med ressourceindsamlingen.
* Lavtemperatur - Fjernvarme (Tommy)
* Arbejdsgruppen vil anmode Forsyningens nye direktør om et møde
* Arne har meldt sig ind i gruppen
* Transformerstationen i Solhøj og solceller (Jens, Henrik Hansen, Tommy, Thomas)
* Intet nyt.
* Klima- og Miljøpris (Henrik Hansen, Arne)
* Der blev oplyst at andre priser som kun bliver godkendt af fagudvalget, hvis retningslinjerne bliver ændret, så er det kun KMU, som skal godkende den valgte kandidat fremover.
* Administrationen ændrer og sender de nye retningslinjer til godkendelse i KMU og BYR.
* Administrationen indkalder arbejdsgruppen, til et møde vedrørende prisen 2024.
* Preben Kok har meldt sig ind i gruppen
* Klimapuljen (Arne, Preben Kok, Natasha)
* Der er frist 1. marts. Vi har ikke modtaget nogle ansøgninger endnu, men send gerne linket videre I jeres bagland

<https://ishoj.dk/aktuelt/nyheder/fa-penge-til-gronne-projekter-i-ishoj-1/>

* DK2020 (Tommy, Natasha, Preben Hansen)
* Workshoppen er aflyst den 29. januar, GR får en ny invitation, workshoppen vil blive i maj måned.
1. **Orientering** *https://ishoj.dk/dagsordener-og-referater*
* Træstrategi – GR kan komme med inputs til den nye strategi, og det er tidligt i processen, da arbejdet ikke er påbegyndt endnu. Der blev nedsat en ny arbejdsgruppe, bestående af Natascha, Anita og Helle

Sagen kommer på KMU til marts

* Forslag til Spildevandsplan – Den forventes sendt i offentlig høring den 1. februar.
* Cykelstativer ved stationen, der er kommet entreprenør på, men jorden er for hård/våd, så snart det bliver lunere, går de i gang.
* Friluftsplan for landsbyskoven – der kommer to borgerinddragende arrangementer med bl.a. fælles gåtur og workshops mellem april og juni måned. GR bliver inviteret og opfordres til at deltage.
1. **Møder i 2024**
* 24. april - onsdag
* 20. juni – Torsdag
* 19. september – Torsdag
* 28. november – Torsdag

**Tidligere forslåede emner:**

* 1. Støjhandleplan – støjkortlægning
* 2. Sydengen (det lille industriområde) - indkaldes frivilligt
* 3. Støjvold
1. **Eventuelt**
* På årshjulet er emnet rådighedskatalog, GR vil gerne orienteres, hvis der kommer besparelser på de grønne områder.
* Der blev nedsat en ny ad hoc arbejdsgruppe bestående af Henrik Kjølberg, Preben Hansen og Helle, som skal arbejde med input til støjhandlingsplanen.